Subject: 24032-2_Tiinuse katastriüksuse jagamine. Piiri kättenäitamise kutse
From: Ardo Arumäe | K-Projekt <[email-masked]>
To: "[email-masked]" <[email-masked]>, Lembit Tuimets <[email-masked]>
Date: Tue, 30 Apr 2024 10:47:26 +0000

PIIRI KÄTTENÄITAMISE KUTSE

16155 Silla-Jädivere tee (42703:002:0810) katastriüksuse omanik
Eesti Vabariik, volitatud esindaja Transpordiamet

Piiri asukoha maastikul kättenäitamise põhjus

Teatan Raplamaal Märjamaa vallas Teenuse külas Tiinuse katastriüksuse jagamisest Tiinuse ja 16155 Silla-Jädivere tee L3 katastriüksuseks ning selle üksuse mõõdistamisest.

Aeg ja koht

Kutsun Teid Tiinuse katastriüksuse jagamise tulemusel moodustuva Tiinuse ja 16155 Silla-Jädivere tee L3 katastriüksuste piiri ja piirimärkide kättenäitamisele:

14.05.2024.a.

Palume teavitada oma tulemisest meili või telefoni teel. Täpsema kellaaja ja kohtumispaiga täpsustame edasise suhtluse käigus.

Ilmumata jätmise või kirjaliku seisukoha esitamata jätmise tagajärjed

Kui Te ei saa piiri kättenäitamisele tulla, palun teavitage mind sellest kirja lõpus oleva e-maili või telefoni teel. Samadel kontaktidel saate esitada ka täiendavaid küsimusi. Piiri kindlakstegemisele ja kättenäitamisele võite saata ka esindaja. Palun mind sellest eelnevalt teavitada ja esitada mulle esindust tõendav volikiri.

Kutse saatmisega loetakse piirimärkide asukohad ja nende alalhoiu kohustus kinnisasja omanikule teatavaks tehtuks ja omanik piiride asukohaga nõustunuks (maakatastriseaduse § 17 lõige 6), välja arvatud juhul, kui ilmneb piiride kindlakstegemise vajadus.

Kui Teil on piirimärkide kohta märkusi, tuleb need esitada hiljemalt piiride kättenäitamisel maastikul. Teie poolt esitatud märkused, taotlused ja seisukohad kantakse piiriprotokolli.

Piiriprotokolli allkirjastamine

Pärast piiri kättenäitamist koostatakse 3 tööpäeva jooksul piiriprotokolli, mida saate allkirjastada digitaalselt. Digitaalse allkirjastamise võimaluse puudumisel teavitage mind eelnevalt ning sellisel juhul saate piiriprotokolli allkirjastada paberkandjal.

Piirimärkide alalhoiukohustus

Kinnisasja omanik peab tagama piirimärgistuse säilimise. Te ei või piirimärke iseseisvalt muuta ega ümber paigutada (asjaõigusseaduse § 128 lg 2).

Lugupidamisega

Ardo Arumäe

Maamõõtja
Tel. 53 409 141

[email-masked]<mailto:[email-masked]>

Kutsele on lisatud Tiinuse katastriüksuse jagamise tulemusel moodustuva Tiinuse ja 16155 Silla-Jädivere tee L3 katastriüksuste piirikirjeldus koos selgitava skeemiga.